OpenLLM-France/wikimedia huggingface dataset:
# Henri Braconnot

Henri Braconnot (Commercy, Mosa, França, 29 de maig de 1780 – Nancy, 13 de gener de 1855) va ser un químic i farmacèutic francès.
Braconnot va néixer en Commercy, fill d'un advocat del parlament local. A partir de la mort del seu pare, l'any 1787, Henri va començar la seva instrucció a l'escola primària de Commercy, i posteriorment la continuà amb mestres privats.
Als 13 anys, va entrar com a aprenent en una farmàcia de Nancy, on va aprendre i va practicar en farmàcia, química i botànica. Als 15 anys va deixar Nancy per un servei militar en un hospital a Estrasburg.
Entre 1801 i 1802 va viure a París, on va aprendre en diverses escoles, entre elles l'escola de medicina, i va seguir les conferències d'Antoine-François de Fourcroy, Jean-Baptiste Lamarck i Étienne Geoffroy Sant-Hilaire. Va dur a terme algunes recerques químiques sobre la composició d'una banya fòssil que es van publicar més tard (J Chim Phys 1806).
Des de 1802 i fins a la seva mort, Braconnot va viure en Nancy, on va ser nomenat l'any 1807 com a director del jardí botànic i membre de l'acadèmia científica de la ciutat. Va treballar com a químic fins a la seva mort principalment pel que fa a la química de plantes. Va realitzar diverses recerques sobre assimilació de plantes, àcids orgànics, composició de plantes i greixos. Va fer també contribucions menors a la mineralogia i hidrologia.
Va ser triat el 1823 com a membre de número de l'Acadèmia de les Ciències a París. Fins a la seva mort l'any 1855, Braconnot va publicar 112 obres.
El 1825, va descobrir un heteropolisacàrid estructural, la pectina.

## Bibliografia

* Labrude, Pierre; Becq, Corinne (2003). «Pharmacist and chemist Henri Braconnot». En: Revue d'histoire de la pharmacie 51 (337), p. 61-78
* Braconnot, sa vie et ses travaux. Nickles JM, Grimblot et veuve Raybois, Nancy 1856.
* Henry Braconnot, précurseur ignoré et émule de M.E. Chevreul. François M-Th, Oléagineux 1956, 11, 365.
* Le pharmacien et chimiste Henri Braconnot (Commercy 1780-Nancy 1855). Labrude P, Rev Hist Pharm 2003, 51, 61.

## Referències

* 1 2 Asimov, Isaac. «Braconnot, Henri». A: Enciclopedia biográfica de ciencia y tecnología : la vida y la obra de 1197 grandes científicos desde la antigüedad hasta nuestros dias (en castellà). Nueva edición revisada. Madrid: Ediciones de la Revista de Occidente, 1973, p. 233. ISBN 8429270043.

## Notes

La versió original d'aquest article és d'{{format ref}} http://www.cyberlipid.org/chevreul/braconnot.htm (el copyright lliure). El permís per a copiar el contingut aquí va anar amablement concedit per l'autor, Claude Leray.
# Herbert Saffir

Herbert Saffir (Nova York, 29 de març de 1917 - Miami, 21 de novembre de 2007) va ser un enginyer estatunidenc, graduat a la Universitat de Georgia Tech que, al costat del meteoròleg Robert Simpson, va establir la que es coneix com a Escala d'huracans Saffir-Simpson per mesurar la força dels esmentats fenòmens atmosfèrics.
Durant la dècada de 1960 va començar a treballar en el projecte de catalogació dins del marc d'uns estudis de les Nacions Unides per reduir els efectes dels huracans sobre la població, establint un sistema d'alerta. Fins a aquesta data els huracans es catalogaven com a forts o febles, o menors i majors. Durant els anys setanta se li va unir al projecte Robert Simpson, llavors director del Centre Nord-Americà d'Huracans. Finalment van establir una taula en categories que els classifica científicament de l'1 al 5 i que és la més usada en l'actualitat per mesurar la intensitat d'aquests. Saffir va desenvolupar la majoria dels estudis sobre l'impacte dels vents en les estructures construïdes per l'home, mentre que Simpson va estudiar l'efecte de les marees.

## Referències

* ↑ Diego Lázaro, «Necrològica: Herbert Saffir (1917-2007)», El blog del temps, 29 de novembre de 2007 [consulta 28 de gener de 2013]
* ↑ AFP«Fallece Herbert Saffir, creador de la escala para medir huracanes» (castellà), Google notícies, 25 de novembre de 2007
# Hinsdalita

La hinsdalita és un mineral de la classe dels fosfats, que pertany al grup de la beudantita. És l'anàleg d'alumini de la corkita i l'anàleg d'arsènic de la hidalgoïta. Es pot diferenciar de la plumbogummita només per la determinació de la ràtio P:S. S'anomena així per la seva localitat tipus, al Comtat de Hinsdale.

## Classificació

Segons la classificació de Nickel-Strunz, la hinsdalita pertany a «08.BL: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ = 3:1» juntament amb els següents minerals: beudantita, corkita, gal·lobeudantita, hidalgoïta, kemmlitzita, svanbergita, woodhouseïta, arsenogoyazita, arsenogorceixita, arsenocrandal·lita, benauita, crandal·lita, dussertita, eylettersita, gorceixita, goyazita, kintoreïta, philipsbornita, plumbogummita, segnitita, springcreekita, arsenoflorencita-(La), arsenoflorencita-(Nd), arsenoflorencita-(Ce), florencita-(Ce), florencita-(La), florencita-(Nd), waylandita, zaïrita, arsenowaylandita, graulichita-(Ce), florencita-(Sm), viitaniemiïta i pattersonita.

## Característiques

La hinsdalita és un fosfat de fórmula química PbAl₃(PO₄)(SO₄)(OH)₆. Cristal·litza en el sistema trigonal. La seva duresa a l'escala de Mohs és 4,5.

## Formació i jaciments

Es forma com a mineral secundàri en les zones d'oxidació de dipòsits de sulfurs polimetàl·lics. S'ha trobat associada a tetrahedrita, rodocrosita, pirita, galena i barita. S'ha descrit a tots els continents excepte a l'Àfrica i l'Antàrtida.

## Referències

* ↑ «Hinsdalite» (en anglès). Mindat. [Consulta: 7 novembre 2015].
# Hinsdale (Nou Hampshire)

Hinsdale és una població dels Estats Units a l'estat de Nou Hampshire. Segons el cens del 2000 tenia 4.082 habitants.

## Demografia

Segons el cens del 2000, Hinsdale tenia 4.082 habitants, 1.622 habitatges, i 1.088 famílies. La densitat de població era de 76,2 habitants per km².
Dels 1.622 habitatges en un 32,2% hi vivien nens de menys de 18 anys, en un 51,6% hi vivien parelles casades, en un 0% dones solteres, i en un 32,9% no eren unitats familiars. En el 24,8% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3.
Per edats la població es repartia de la següent manera: un 26% tenia menys de 18 anys, un 7,6% entre 18 i 24, un 30,3% entre 25 i 44, un 23,8% de 45 a 60 i un 12,2% 65 anys o més.
L'edat mediana era de 37 anys. Per cada 100 dones de 18 o més anys hi havia 93,2 homes.
La renda mediana per habitatge era de 36.124$ i la renda mediana per família de 43.413$. Els homes tenien una renda mediana de 31.440$ mentre que les dones 23.000$. La renda per capita de la població era de 16.611$. Entorn del 3,2% de les famílies i el 6,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hinsdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Hinsdale». American Fact Finder. Oficina del Cens dels Estats Units, 12-01-2010.
# Howden Ganley

Howden Ganley va ser un pilot de curses automobilístiques nou-zelandès que va arribar a disputar curses de Fórmula 1.
Va néixer el 24 de desembre del 1941 a Hamilton, Nova Zelanda.

## A la F1

Howden Ganley va debutar a la primera cursa de la temporada 1971 (la 22a temporada de la història) del campionat del món de la Fórmula 1, disputant el 6 de març del 1971 el GP de Sud-àfrica al circuit de Kyalami.
Va participar en un total de quaranta-una curses puntuables pel campionat de la F1, disputades en quatre temporades consecutives (1971 - 1974) aconseguint un quart lloc com a millor classificació en una cursa i assolí un total de deu punts pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Posició | Punts |
| 1971 | BRM | BRM | BRM | SUD Ret | ESP 10 | MON NVQ | HOL 7 | FRA 10 | GBR 8 | ALE Ret | AUT Ret | ITA 5 | CAN NVS | USA 4 | | | | | 15è | 5 |
| 1972 | BRM | BRM | BRM | ARG 9 | SUD NC | ESP Ret | FRA NVS | GBR | MON Ret | HOL 8 | ALE 4 | AUT 6 | ITA 11 | CAN 10 | USA Ret | | | | 13è | 4 |
| 1973 | Frank Williams Racing Cars | Iso-Marlboro | Cosworth | ARG NC | BRA 7 | SUD 10 | ESP Ret | BEL Ret | MON Ret | SUE 11 | FRA 14 | GBR 9 | HOL 9 | ALE NVS | AUT NC | ITA NC | CAN 6 | USA 12 | 19è | 1 |
| 1974 | March | March | Ford | ARG 8 | BRA Ret | SUD | ESP | BEL | MON | SUE | HOL | FRA | GBR NVQ | ALE NVQ | AUT | ITA | CAN | USA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 41 | 0 | 0 | 0 | 0 | 10 |
# Heterobranquis

Els heterobranquis (Heterobranchia) són un dels clades principals de gastròpodes, amb categoria de subclasse. La seva taxonomia està encara en estudi i lluny d'estar resolta. A nivell pràctic, els heterobranquis es subdivideixen en tres grups informals: els heterobranquis inferiors, els opistobranquis i els pulmonats.

## Heterobranquis inferiors

Els heterobranquis inferiors inclou espècies marines i d'aigua dolça sense conquilla.

## Opistobranquis

Els opistobranquis són gairebé tots espècies marines, algunes amb conquilla i d'altres sense. Els òrgans interns dels opistobranquis han sofert una detorsió (desenrotllament de les vísceres que es van torçar durant la torsió).

## Pulmonats

Els pulmonats inclou la majoria de cargols i llimacs terrestres, molts cargols d'aigua dolça i un petit nombre d'espècies marines. La cavitat del mantell dels pulmonats s'ha modificat en un òrgan que respira aire. També es caracteritzen per la detorsió i un sistema nerviós disposat simètricament. Els pulmonats gairebé sempre no tenen un opercle i són hermafrodites.

## Referències

* ↑ Bouchet P. & Rocroi J.-P. (Ed.); Frýda J., Hausdorf B., Ponder W., Valdes A. & Warén A. 2005. Classification and nomenclator of gastropod families. Malacologia: International Journal of Malacology, 47(1-2). ConchBooks: Hackenheim, Germany. ISBN 3-925919-72-4. ISSN 0076-2997. 397 pp. http://www.vliz.be/Vmdcdata/imis2/ref.php?refid=78278
# Humorous Phases of Funny Faces

Humorous Phases of Funny Faces és un curtmetratge mut d'animació dirigit per James Stuart Blackton llançada l'any 1906. Considerada com la primera pel·lícula d'animació (o almenys la primera animació verificable, supervivent), aquesta pel·lícula està basada en els “raigs-sketch”, un vodevil popular. Està realitzada a 20 frames per segon.

## Argument

L'artista (Blackton) dibuixa una sèrie de rostres en una pissarra, que al seu torn semblen tenir vida pròpia. Al principi, s'inclouen les mans del dibuixant, mentre dibuixa les primeres línies a la pissarra en acció en directe estàndard. A partir d'aquí, s'utilitza la tècnica de stop-motion. Apareixen escenes a la pissarra, com ara un pallasso que juga amb un barret i un gos saltant per un cèrcol. Finalment una mà ho esborra tot.

## Referències

* ↑ Beckerman, Howard. Animation: the whole story (en anglès). Skyhorse Publishing Inc., 2003, p. 16. ISBN 978-1-58115-301-9.

## Enllaços externs

* Humorous Phases of Funny Faces a Youtube
# Humpata

Humpata és un municipi de la província de Huíla. Té una extensió de 1.261 km² i 82.758 habitants segons el cens de 2014. Comprèn les comunes d'Humpata, Bata-Bata, Kaholo, Neves i Palanca. Limita al nord amb els municipis de Lubango, a l'est amb el municipi de Chibia, al sud amb el municipi de Virei, i a l'oest amb el municipi de Bibala.

## Història

Humpata fou el principal destí dels trekkboers del Dorsland Trek en la dècada del 1870. Aquests afrikaners formaren la majoria de la població en l'àrea durant un temps, el 1885 fundaren Grootfontein a la República d'Upingtonia i uns 1.900 individus marxaren a Àfrica del Sud-Oest després de la Primera Guerra Mundial, encara que alguns s'hi quedaren fins 1975, quan va esclatar la Guerra Civil angolesa. La vila fou fundada el 1883 per aquests afrikaners i per portuguesos de Moçamedes amb el nom de São Januário. La filla del cap dels bòers, Botha, es va casar amb l'oficial portuguès Artur de Paiva, i els bòers li van donar suport fins a la derrota dels rebels humbe en 1898.

## Personatges

* Fernando Peyroteo

## Referències

* ↑ Humpata al cens d'Angola
* ↑ Joubert, Bruce. «An historical perspective on animal power use in South Africa». Animal Traction Network for Eastern and Southern Africa. Arxivat de l'original el 2011-07-25.
* ↑ G. Clarence-Smith: The thirstland trekkers in Angola – Some reflections on a frontier society.
# Humphrey (Nebraska)

Humphrey és una població dels Estats Units a l'estat de Nebraska. Segons el cens del 2000 tenia 786 habitants.

## Demografia

Segons el cens del 2000, Humphrey tenia 786 habitants, 317 habitatges, i 213 famílies. La densitat de població era de 705,8 habitants per km².
Dels 317 habitatges en un 32,5% hi vivien nens de menys de 18 anys, en un 58,7% hi vivien parelles casades, en un 6% dones solteres, i en un 32,8% no eren unitats familiars. En el 30,9% dels habitatges hi vivien persones soles el 21,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,14.
Per edats la població es repartia de la següent manera: un 29,8% tenia menys de 18 anys, un 5,6% entre 18 i 24, un 23,7% entre 25 i 44, un 16,7% de 45 a 60 i un 24,3% 65 anys o més.
L'edat mediana era de 39 anys. Per cada 100 dones de 18 o més anys hi havia 88,4 homes.
La renda mediana per habitatge era de 39.250 $ i la renda mediana per família de 46.645 $. Els homes tenien una renda mediana de 32.917 $ mentre que les dones 21.719 $. La renda per capita de la població era de 18.863 $. Aproximadament el 4,8% de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Humphrey». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Humphrey». American Fact Finder. Oficina del Cens dels Estats Units, 12-01-2010.
# Hypsibarbus macrosquamatus

Hypsibarbus macrosquamatus és una espècie de peix cipriniforme de la família dels ciprínids que es troba al Vietnam.

## Referències

* ↑ Rainboth, W. J. 1996. The taxonomy, systematics, and zoogeography of Hypsibarbus, a new genus of large barbs (Pisces, Cyprinidae) from the rivers of southeastern Asia. Univ. Calif. Publ. Zool. v. 129: i-xiii, 1-199.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., 2001. Freshwater fishes of northern Vietnam. A preliminary check-list of the fishes known or expected to occur in northern Vietnam with comments on systematics and nomenclature. Environment and Social Development Unit, East Asia and Pacific Region. Banc Mundial. Freshwater Fish. Vietnam (BOOK), Juny: i-iii + 1-123 + 1-18.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ielena Kutxínskaia

Ielena Kutxínskaia (en rus: Елена Кучинская) (Taganrog, óblast de Rostov, 11 de desembre de 1984) va ser una ciclista russa, professional del 2006 al 2016.
Al 2007 va donar positiu per furosemida en un control, durant la disputa del Sparkassen Giro Bochum. Va ser suspesa durant dos anys.

## Palmarès

* 2016
** 1a al Tour de Zhoushan Island i vencedora d'una etapa

## Referències

* ↑ «Elena Kuchinskaya Andreeva». cyclingarchives.com. [Consulta: 4 desembre 2017].
* ↑ «Two Russian U23 riders positive». cyclingnews.com, 18-10-2007 [Consulta: 4 desembre 2017].

## Enllaços externs

* Fitxa a cyclebase.nl
* Fitxa a museociclismo.it
* Fitxa a procyclingstats.com
# Ibn Yacoub

Ibn Yacoub (en àrab ابن يعقوب, Ibn Yaʿqūb; en amazic ⵉⴱⵉⵄⵇⵓⴱ) és una comuna rural de la província de Tata, a la regió de Souss-Massa, al Marroc. Segons el cens de 2014 tenia una població total de 2.919 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Hipòlit Bouchard

Hippolyte de Bouchard, conegut com a Hipòlit Bouchard o Hipòlit Buchardo (Bormes-els-Mimoses, prop de Saint-Tropez, França, 15 de gener de 1780 - Perú, 4 de gener de 1837) va ser un militar i corsari francès amb nacionalitat argentina, que va lluitar al servei de les Províncies Unides del Riu de la Plata i del Perú.
Era liberal i antimonàrquic, i va ser un dels corsaris que va complir un important paper en les lluites per la independència argentina. Entre les seves accions més rellevants es troben els setges a les costes de Califòrnia i Centreamèrica, així com els seus combats a les costes peruanes i equatorianes. Es va caracteritzar per un dur caràcter que el va portar a protagonitzar diversos incidents amb la seva tripulació i a prendre represàlies contra els qui s'insubordinaven.
# Interacció biològica

La interacció biològica és la que es dona entre un organisme i els altres organismes del seu ecosistema. En un ecosistema no hi ha organismes que visquin totalment aïllats del seu entorn. Formen part del medi ambient, ric en elements no vivents (matèria inorgànica) i en altres organismes de la mateixa o d'altres espècies, amb les quals es forma una interacció. Les relacions entre espècies poden ser molt diverses, i van des d'una espècie que s'alimenta d'una altra (depredació) fins a la convivència d'ambdues espècies en un benefici mutu (simbiosi).
Les interaccions biològiques es classifiquen en:
* Neutralisme: quan dues espècies interaccionen però una no afecta l'altra.
* Mutualisme: la relació entre dues espècies que es beneficien mútuament o bé no és obligatòria o bé és temporal.
* Simbiosi: la relació entre les dues espècies és obligatòria i beneficia les dues.
* Protocooperació: Interacció en la qual dos organismes o poblacions es beneficien mútuament. La relació no és essencial per la vida d'ambdós, car poden viure de manera separada. Pot donar-se fins i tot entre organismes de regnes diferents.
* Amensalisme: Associació que perjudica una de les espècies i és neutra per l'altra.
* Comensalisme: Associació en què una espècie és beneficiada i l'altra no és beneficiada ni perjudicada.
* Inquilinisme: Associació similar al comensalisme en què una espècie es beneficia en ser albergada per una altra mentre que aquesta última no és ni beneficiada ni perjudicada.
* Facilitació: Associació en què com a mínim una de les espècies es beneficia.
* Competència: Associació entre dues espècies en què ambdues comparteixen algun factor del medi ambient que en limita el creixement.
* Depredació: Interacció en què una espècie captura i s'alimenta d'una altra. El predador sol ser més gran que la presa.
* Parasitisme: Interacció en la qual una espècie es beneficia i l'altra és perjudicada. El paràsit sol ser més petit que l'hoste.
* Al·lelopatia: Interacció química entre dos organismes de la mateixa espècie o d'espècies diferents en què un organisme elimina l'altre mitjançant l'expulsió de substàncies químiques.
* Exclusió mútua: Interacció en què una espècie exclou l'altra del mateix hàbitat, i viceversa. En general, l'exclusió es realitza per alteració de l'hàbitat comú.

## Referències

* ↑ Witzany, G. (2000) Life: The Communicative Structure. Norderstedt, Libri.
# Intent de cop d'estat al Sudan de 2021

El 21 de setembre de 2021, el Sudan va sofrir un intent de cop d'Estat contra el consell militar que governa el país d’ençà del cop d'estat de 2019, el Consell Legislatiu de Transició.
El govern militar era conscient de l'imminent cop militar i estava esperant els primers passos dels colpistes. Hores més tard, el govern sudanès va anunciar que almenys 40 funcionaris foren detinguts en la matinada del 21 de setembre de 2021. Un portaveu del govern va manifestar que entre ells hi havia «restes del règim anterior», referint-se a antics funcionaris del govern del president Omar al-Bashir, i membres del cos armat del país.

## Referències

* ↑ «Sudan failed coup: Government blames pro-Bashir elements» (en anglès). BBC News, 21-09-2021 [Consulta: 21 setembre 2021].
* ↑ «Sudanese officials say coup attempt has failed» (en anglès). Al Jazeera. [Consulta: 21 setembre 2021].
* ↑ «Названы причины военного путча в Судане: арестованы десятки офицеров». [Consulta: 21 setembre 2021].
* ↑ «СМИ: за попыткой переворота в Судане стоят офицеры из числа сторонников экс-президента». [Consulta: 21 setembre 2021].
* ↑ «Армия Судана заявила о предотвращении попытки переворота», 20210921T0936. [Consulta: 21 setembre 2021].
* ↑ Deutsche Welle (www.dw.com). «В Судане сорвана попытка государственного переворота | DW | 21.09.2021». [Consulta: 21 setembre 2021].
* ↑ «تصفية اخر جيوب الانقلاب واعتقال عسكريين ومدنيين» (en àrab). Suna-News. [Consulta: 21 setembre 2021].
* ↑ «Sudanese officials say coup attempt failed, army in control» (en anglès). AP NEWS, 21-09-2021. [Consulta: 21 setembre 2021].
# Institut Ramon Muntaner (fundació privada)

L'Institut Ramon Muntaner neix d'un acord entre la Generalitat de Catalunya i la Coordinadora de Centres d'Estudis de Parla Catalana. La seva finalitat és la difusió i el suport als projectes d'investigació i de promoció cultural dels centres i instituts d'estudis de parla catalana, entitats dedicades principalment a l'estudi de la història, el patrimoni cultural i natural i les ciències socials i humanístiques i a la divulgació cultural dins els àmbits local i comarcal.

## Referències

* ↑ «whatis | Institut Ramon Muntaner». [Consulta: 27 setembre 2021].